CELEX: 32020R2119
Language: et
Date: 2020-12-16 00:00:00
Title: Komisjoni rakendusmäärus (EL) 2020/2119, 16. detsember 2020, millega pikendatakse luba kasutada sidrunhappe, sorbiinhappe, tümooli ja vanilliini preparaati kõigi (võõrutatud) sealiikide, broilerkanade, noorkanade, kõigi vähemlevinud linnuliikide nuum- ja noorlindude söödalisandina ning millega tunnistatakse kehtetuks määrused (EL) nr 1117/2010 ja (EL) nr 849/2012 (loa hoidja Vetagro SpA) (EMPs kohaldatav tekst)

17.12.2020   
               
               
                  ET
               
               
                  Euroopa Liidu Teataja
               
               
                  L 426/18
               
            
         KOMISJONI RAKENDUSMÄÄRUS (EL) 2020/2119,
         16. detsember 2020,
         millega pikendatakse luba kasutada sidrunhappe, sorbiinhappe, tümooli ja vanilliini preparaati kõigi (võõrutatud) sealiikide, broilerkanade, noorkanade, kõigi vähemlevinud linnuliikide nuum- ja noorlindude söödalisandina ning millega tunnistatakse kehtetuks määrused (EL) nr 1117/2010 ja (EL) nr 849/2012 (loa hoidja Vetagro SpA)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise ja kehtivuse pikendamise alused ja kord.
                  
               
                     (2)
                  
                  
                     Luba sidrunhappe, sorbiinhappe, tümooli ja vanilliini preparaadi söödalisandina kasutamiseks anti komisjoni määrusega (EL) nr 1117/2010 (2) kümneks aastaks võõrutatud põrsaste puhul ning komisjoni määrusega (EL) nr 849/2012 (3) broilerkanade, noorkanade, kõigi vähemlevinud linnuliikide nuum- ja noorlindude ning muude kui liiki Sus scrofa domesticus kuuluvate võõrutatud sigalaste puhul.
                  
               
                     (3)
                  
                  
                     Kooskõlas määruse (EÜ) nr 1831/2003 artikli 14 lõikega 1 on loa hoidja esitanud taotluse sidrunhappe, sorbiinhappe, tümooli ja vanilliini preparaadi kõigi (võõrutatud) sealiikide, broilerkanade, noorkanade ning kõigi vähemlevinud linnuliikide nuum- ja noorlindude söödalisandina kasutamise loa kehtivuse pikendamiseks ning kõnealuse söödalisandi liigitamiseks söödalisandite kategooriasse „zootehnilised lisandid“. Taotlusele olid lisatud kõnealuse määruse (EÜ) nr 1831/2003 artikli 14 lõikes 2 nõutud üksikasjad ja dokumendid.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 17. märtsi 2020. aasta arvamuses (4) järeldusele, et kavandatud kasutustingimuste juures ei avalda sidrunhappe, sorbiinhappe, tümooli ja vanilliini preparaat kahjulikku mõju loomade tervisele, tarbijate ohutusele ega keskkonnale. Toiduohutusamet jõudis ka järeldusele, et kõnealust söödalisandit peetakse nahka ja silmi ärritavaks ning see võib sensibiliseerida nahka ja hingamisteid. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele.
                  
               
                     (5)
                  
                  
                     Sidrunhappe, sorbiinhappe, tümooli ja vanilliini preparaadi hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks kõnealuse söödalisandi loa kehtivust pikendada.
                  
               
                     (6)
                  
                  
                     Kuna sidrunhappe, sorbiinhappe, tümooli ja vanilliini preparaadi söödalisandina kasutamise loa kehtivust pikendatakse, tuleks määrused (EL) nr 1117/2010 ja (EL) nr 849/2012 kehtetuks tunnistada.
                  
               
                     (7)
                  
                  
                     Kuna ohutusnõuetest ei tulene vajadust sidrunhappe, sorbiinhappe, tümooli ja vanilliini preparaadi loa tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
                  
               
                     (8)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Käesoleva määruse lisas kirjeldatud ning söödalisandite kategooriasse „zootehnilised lisandid“ ja funktsionaalrühma „muud zootehnilised lisandid“ kuuluva preparaadi loa kehtivust pikendatakse kõnealuses lisas sätestatud tingimustel.
         
         
            Artikkel 2
            Määrused (EL) nr 1117/2010 ja (EL) nr 849/2012 tunnistatakse kehtetuks.
         
         
            Artikkel 3
            Määrustega (EL) nr 1117/2010 ja (EL) nr 849/2012 lubatud sidrunhappe, sorbiinhappe, tümooli ja vanilliini preparaati ja kõnealust söödalisandit sisaldavaid eelsegusid ja segasööta, mis on toodetud ja märgistatud enne 6. jaanuari 2021 kooskõlas enne 6. jaanuari 2021 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
         
         
            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. detsember 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  Komisjoni 2. detsembri 2010. aasta määrus (EL) nr 1117/2010, milles käsitletakse sidrunhappest, sorbhappest, tümoolist ja vanilliinist valmistise kasutamise lubamist võõrutatud põrsaste puhul (müügiloa hoidja Vetagro SpA) (ELT L 317, 3.12.2010, lk 3).
         
            (3)  Komisjoni 19. septembri 2012. aasta rakendusmäärus (EL) nr 849/2012 sidrunhappest, sorbiinhappest, tümoolist ja vanilliinist valmistise lubamise kohta broilerkanade, munakanade, kõikide nuumamiseks ja munemiseks ette nähtud vähemlevinud linnuliikide ja muude kui liiki Sus scrofa domesticus kuuluvate võõrutatud sigalaste söödalisandina (loa omanik Vetagro SpA) (ELT L 253, 20.9.2012, lk 8).
         
            (4)  EFSA Journal 2020;18(4):6063.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja nimi
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivuse lõpp
                     
                  
                        Söödalisandi sisaldus milligrammides 12 % niiskusesisaldusega täissööda kilogrammi kohta
                     
                  
                        
                           Kategooria: zootehnilised söödalisandid. Funktsionaalrühm: muud zootehnilised söödalisandid (jõudlusnäitajate paranemine)
                        
                     
                  
                        4d3
                     
                     
                        Vetagro SpA
                     
                     
                        Kaitstud sidrunhappe, sorbiinhappe,
                        tümooli ja vanilliini preparaat
                     
                     
                        
                           Söödalisandi koostis
                        
                        Kaitstud mikrokuulidest preparaat, mis sisaldab sidrunhapet, sorbiinhapet, tümooli ja vanilliini vähemalt järgmistes kogustes:
                        sidrunhape: 25 g/100 g
                        tümool: 1,7 g/100 g
                        sorbiinhape: 16,7 g/100 g
                        vanilliin: 1 g/100 g
                     
                     
                        Broilerid
                        Noorkanad
                        Vähemlevinud linnuliikide nuum- ja noorlinnud
                     
                     
                        -
                     
                     
                        200
                     
                     
                        -
                     
                     
                        
                                    1.
                                 
                                 
                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                 
                              
                                    2.
                                 
                                 
                                    Kasutusjuhend peab sisaldama järgmist: „Eri allikatest pärineva sidrunhappe ja sorbiinhappe kogusisaldust täissöödas ei tohi ületada.“
                                 
                              
                                    3.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid ohte: naha ja silmade ärritust ning naha sensibiliseerimist. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha-, silmade- ja hingamiskaitsevahendeid.
                                 
                              
                     
                        6.1.2031
                     
                  
                        
                           Toimeaine kirjeldus
                        
                        Sidrunhape C6H8O7 (puhtus ≥ 99,5 %)
                        2-hüdroksü-1,2,3-propaantrikarboksüülhape, CASi number 77-92-9, veevaba
                        Sorbiinhape C6H8O2 (puhtus ≥ 99,5 %)
                        2,4-heksadieenhape, CASi number 110-44-1
                        Tümool (puhtus ≥ 98 %)
                        5-metüül-2-(1-metüületüül)fenool, CASi number 89-83-8)
                        Vanilliin (puhtus ≥ 99,5 %)
                        4-hüdroksü-3-metoksübensaldehüüd, CASi number 121-33-5)
                     
                     
                        Kõik sealiigid (võõrutatud)
                     
                     
                        1 000 
                     
                  
                        
                           Analüüsimeetod
                            (1)
                        
                        Sorbiinhappe ja tümooli määramine söödalisandis, eelsegudes ja söödas:
                        
                                    —
                                 
                                 
                                    kõrgefektiivne pöördfaas-vedelikkromatograafia koos ultraviolett- või dioodireadetektsiooniga (RP-HPLC-UV/DAD)
                                 
                              Sidrunhappe määramine söödalisandis ja eelsegudes:
                        
                                    —
                                 
                                 
                                    kõrgefektiivne pöördfaas-vedelikkromatograafia koos ultraviolett- või dioodireadetektsiooniga
                                 
                              (RP-HPLC-UV/DAD) Sidrunhappe määramine söödas:
                        
                                    —
                                 
                                 
                                    sidrunhappe sisalduse ensümaatiline määramine – NADH (nikotiinamiidadeniindinukleotiidi taandatud vorm) spektromeetriline meetod
                                 
                              
                     
                        -
                     
                  
               (1)  Analüüsimeetodite üksikasjad on kättesaadavad referentlabori veebisaidil aadressil:https://ec.europa.eu/jrc/en/eurl/feed-additives/evaluation-reports.